**Uzávierka Vinohradníckej ul. v Podunajských Biskupiciach**

**už 6. 12. 2019**

Minister dopravy a výstavby SR Apád Érsek,  podpredsedníčka BSK Alžbeta Ožvaldová sa dnes 5. 12. 2019 spolu so starostami obcí Miloslavov, Most pri Bratislave, Rovinka, Dunajská Lužná, Hamuliakovo, Kalinkovo, Hviezdoslavov, Kvetoslavov, Tomášov stretli so zástupcami spoločnosti D4R7 Construction s. r. o., a zástupcom Polície - Dopravného inšpektorátu Senec k situácii ohľadom uzavretia Vinohradníckej ul. v Podunajských Biskupiciach.

Starostovia obcí požadovali posunúť uzávierku Vinohradníckej ul. až na 7. 1. 2020. Zástupcovia spoločnosti D4R7 Construction s. r. o. s týmto návrhom nesúhlasili. Hlavným dôvodom je, že hneď ako bude predmetná ulica uzavretá, začnú s prácami súvisiacimi s výstavbou nadjazdu ponad diaľnicu D4.

Starosta obce Most pri Bratislave požadoval vylúčenie tranzitu nákladnej dopravy cez obec Most pri Bratislave a jej nasmerovanie na obchvat. Žiaľ Krajský dopravný inšpektorát Bratislava túto požiadavku zamietol.

Výsledkom rokovania je skutočnosť, že dňa 6. 12. 2019 o 20.00 hod. bude Vinohradnícka ul. v Podunajských Biskupiciach uzatvorená.

Dopravu na ceste II/572, križovatke Most pri Bratislave, časť Studené – Dunajská Lužná – Štvrtok na Ostrove – Most pri Bratislave bude od pondelka 9. 12. 2019 počas rannej a popoludňajšej dopravnej špičky regulovať polícia.

Na križovatke v Moste pri Bratislave, časti Studené bude osadená svetelná signalizácia, ktorá bude uvedená do prevádzky v prípade potreby.